આ ગાથાઓ સાંભળીને આચાર્ય ભગવંતના મુખ ઉપર આનંદ છવાઈ ગયો. ગાથાના રહસ્યાર્થને સમજવામાં અસમર્થ એવો સમો પક્ષ દ્વિધામાં પડી ગયો ત્યારે આચાર્ય બપ્પભટ્ટસૂરિજીએ અત્યંત ગંભીરતા પૂર્વક જણાવ્યું કે, “રાજન અમારા પક્ષની એવી માન્યતા છે કે સ્ત્રી, પુરુષ કે નપુંસક દરેક લિંગથી મોક્ષગમન શક્ય છે. જયારે દિગંબરપક્ષ સ્ત્રીની મુક્તિ સ્વીકારતો નથી. આ બાળકન્યાના સ્વરૂપમાં શાસનદેવીએ જે પ્રથમ ગાથામાં સ્પષ્ટ પાને જણાવ્યું કે, “શ્રી જિનેશ્વરપરમાત્મા વર્ધમાનસ્વામીને કરાયેલો એક પણ નમસ્કાર આ સંસાર સાગરમાંથી નાર – નારીને તારે છે.” આ ગાથા અમારા મતને સંપૂર્ણતયા પુષ્ટ કરતી હોવાથી આ તીર્થના અધિકાર માટે શાસનદેવીએ પણ મહોર મારી હોવાથી હવે આ ગિરિવરના હક્ક અંગેનો પ્રશ્ન સહજ ઉકલી જાય છે.